Publication: Magyar Közlöny
Issue: MK-2003-71 (Year: 2003, Number: 71)
Era: 1990-2004
Section: 1. § A tõkepiacról szóló 2001. évi CXX. törvény
Paragraph Index: 580

(2) A Tpt. 22. §-ának (3) bekezdése helyébe a következõ rendelkezés lép: „(3) A nyilvános ajánlattétel az értékesítésre felajánlott értékpapír feltételeit és adatait, valamint a forgalomba hozatalra vonatkozó adatokat tartalmazza. A nyilvános ajánlattételt a kibocsátónak — befektetési szolgáltató igénybevétele esetén a forgalomba hozatalban közremûködõ befektetési szolgáltatóval együttesen — kell legkésõbb a forgalomba hozatal napját megelõzõ három munkanappal közzétenni a közzététel szabályai szerint a 37. § (5) bekezdésének b) vagy c) pontjában meghatározott helyen. A kibocsátási árat — amennyiben az elõzetesen meghatározásra kerül — a nyilvános ajánlattételben vagy legkésõbb a forgalomba hozatal napját megelõzõ munkanapon a nyilvános ajánlattétellel megegyezõ módon kell közzétenni.”

Source: https://magyarkozlony.hu/hivatalos-lapok/91eccb949d882d41e25ee3e2e0f70423203d20e1/dokumentumok/e67580cee86205546f9627f360adf336af082848/letoltes